Lav et referat af nedenstående tekst:

Tekst:
Der er mistanke om, at en elev på Aalborg Katedralskole er smittet med meningitis. Eleven, der går i 1. J, har været indlagt på Aalborg Sygehus siden i søndags, hvor mistanken opstod. Seks andre klassekammerater har ligeledes været i forebyggende behandling, for at undgå en eventuel smitte. - Vi har ikke oplevet noget panik. Det, der var vigtigt for os var at få orienteret eleverne om symptomerne, så de kunne reagere hurtigt, hvis der skulle ske noget, siger Christian Warming, der er rektor på Aalborg Katedralskole. En veninde til den indlagte elev, siger: - Hun har haft sygdommen tidligere, og så havde hun feber og havde det dårligt, og derfor fik hendes forældre mistanke om, at det kunne være det igen, så derfor blev hun indlagt i weekenden, fortæller Shella Audrey, som går i 1.c. Meningitis er hjernebetændelse og kan være livsfarligt, hvis det ikke bliver hurtigt behandlet.

Referat:
En elev fra Aalborg Katedralskole er indlagt til observation for meningitis.